AIŠKINAMASIS RAŠTAS

Dėl Molėtų rajono savivaldybės bendruomeninių organizacijų tarybos sudarymo

1. **Parengto tarybos sprendimo projekto tikslai ir uždaviniai**

2019 m. kovo 1 d. įsigaliojo Lietuvos Respublikos bendruomeninių organizacijų plėtros įstatymas, kurio tikslas – kurti palankią aplinką bendruomeninėms organizacijoms, užtikrinti tinkamas jų, kaip pilietinės visuomenės ir vietos savivaldos svarbios dalies, veiklos ir plėtros sąlygas. Bendruomeninių organizacijų plėtros įstatymas reglamentuoja sudaryti savivaldybės bendruomeninių organizacijų tarybą. Siekiant užtikrinti sklandų, lygiateisės partnerystės pagrindu pagrįstą bendruomeninių organizacijų atstovų atranką į Molėtų rajono savivaldybės (toliau – Savivaldybė) bendruomeninių organizacijų tarybą (toliau – Taryba), parengti Savivaldybės bendruomenininių organizacijų tarybos nuostatai. Tarybą sudarys 11 narių, laikantis šio principo: ne daugiau kaip 1/2 šios tarybos narių sudaro Savivaldybės institucijų ir įstaigų atstovai ir ne mažiau kaip 1/2 tarybos narių sudaro bendruomeninių organizacijų, veikiančių Savivaldybės teritorijoje, atstovai. Paskelbus bendruomeninių organizacijų atstovų atranką į Tarybą, gauti bendruomeninių organizacijų raštai, kuriais į Tarybą deleguojami: Aušra Ratkytė, visuomeninės organizacijos „Inturkės bendruomenės centras” pirmininkė, Dalia Žygelienė visuomeninės organizacijos „Alantos bendruomenės centras” pirmininkė, Danguolė Čimbarienė, visuomeninės organizacijos „Giedraičių bendruomenės centras” narė, Vanda Korolkovienė, visuomeninės organizacijos „Bekupės bendruomenės centras” narė, Kristina Pumputienė, visuomeninės organizacijos „Videniškių bendruomenės centras” pirmininkė, Marija Ažubalienė, visuomeninės organizacijos „Dapkūniškių bendruomenės centras” pirmininkė. Taip pat į Tarybą Molėtų rajono savivaldybės meras delegavo Vaidą Saugūnienę, Molėtų rajono savivaldybės mero pavaduotoją, ir Valentiną Stundį, Molėtų rajono savivaldybės mero pavaduotoją. Molėtų rajono savivaldybės administracijos direktorius į Tarybą delegavo Vaidą Miltenienę, Strateginio planavimo ir investicijų skyriaus vyr. specialistę, Virginiją Pusvaškienę, Balninkų seniūnijos seniūnę, ir Žydrūnę Vaidachovičienę, Molėtų vaikų savarankiško gyvenimo namų direktoriaus pavaduotoją socialiniam darbui.

Tikslas – sudaryti Tarybą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, Lietuvos Respublikos bendruomeninių organizacijų plėtros įstatymo 8 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Priėmus sprendimo projektą, bus įgyvendintasLietuvos Respublikos bendruomeninių organizacijų plėtros įstatymas. Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės bendruomeninių organizacijų taryba.